cyanic-selkie/wikianc huggingface dataset:
პოლისაქარიდები
პოლისაქარიდები — წარმოადგენენ მაკრომოლეკულებს, გლიკოზიდური ბმებით დაკავშირებული მრავალი ასეულიდან მრავალ ათასეულამდე მონოსაქარიდისაგან შემდგარ პოლიმერებს.
ზოგი პოლისაქარიდი გამოიყენება სამარაგო ნივთიერებად, რომლებიც მოთხოვნილების შესაბამისად ჰიდროლიზს განიცდიან და უჯრედს შაქრით უზრუნველყოდენ. სხვა პოლისაქარიდები გამოიყენება სამშენებლო მასალად იმ სტრუქტურებისათვის, რომლებიც უჯრედს ან მთელ ორგანიზმს იცავენ. პოლისაქარიდების მოლეკულური სტრუქტურა და ფუნქცია განისაზღვრება მათი მოლეკულის მონომერების თვისებებითა და მათი გლიკოზიდური ბმების მდებარეობით.
ლიტერატურა
კატეგორია:ბიოლოგია კატეგორია:პოლისაქარიდები
მიტოკი (ორჰეის რაიონი)
მიტოკი (Mitoc) — სოფელი მოლდოვაში, ორჰეის რაიონში. მდებარეობს ზღვის დონიდან 34 მეტრზე. 2004 წლის მონაცემებით, მოსახლეობა 2 795 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
დავით პაიჭაძე
დავით პაიჭაძე (დ. 11 აგვისტო, 1956) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“.
რესურსები ინტერნეტში
კატეგორია:დაბადებული 11 აგვისტო კატეგორია:დაბადებული 1956 კატეგორია:საქართველოს III მოწვევის პარლამენტის წევრები
Eurogamer
Eurogamer — ვიდეო თამაშებისადმი მიძღვნილი ვებსაიტი, რომელიც აქვეყნებს: სიახლეებს, მიმოხილვებს, პრევიუებს, რეცენზიებსა და ა.შ. საიტს მართავს Eurogamer Network Ltd. განთავსებული ბრაიტონში. დაარსდა 1999 წელს ძმები რუპერტ და ნიკ ლოუმენების მიერ. დღესდღეობით, ევროპაში Eurogamer წარმოადგენს ერთ-ერთ ყველაზე გავლენიან ინტერნეტ გამოცემას ვიდეო თამაშების თემაზე. ევროგეიმერზე დაყრდნობით, 2011 წლის ნოემბრის მონაცემით საიტის მომხმარებელთა რაოდენობამ 5.7 მილიონს მიაღწია. )
2006 წლის თებერვალს საიტმა გაუშვა საკუთარი ტელეარხი - Eurogamer TV. თუმცა გარკვეული ხნის შემდეგ, იგი გადაკეთებული იქნა რუბრიკად — Eurogamer.net Videos.
2014 წლიდან საიტის რედაქტორია ოლი უელსი, რომელმაც შეცვალა ტომ ბრემუელი. ბრემუელი იყო საიტის ყველაზე სტაჟიანი თანამშრომელი. ბრემუელმა ჯერ კიდევ 2000 წელს გამოაქვეყნა თავისი პირველი სტატია. (2014 წელს დატოვა რედაქცია). საიტის რედაქციის შემადგენლობაში შედიან PC Gamer, GamesTM, Edge, Rock, Paper, Shotgun-ის ყოფილი თანამშრომლები.
ქვედანაყოფები
2007 წელს ეუროგეიმერმა გაუშვა საიტის პირველი არაინგლისურენოვანი ვერსია სახელწოდებით Eurogamer Germany - გერმანულ ენაზე, რასაც მოჰყვა შემდეგი ვერსიები: ფრანგული (მაისი, 2008), ნიდერლანდური. (ივნისი, 2007), პორტუგალიური (აგვისტო, 2008), ესპანური და იტალიური (ოქტომბერი, 2008 წელი), რუმინული (მაისი, 2009), დანიური (ივნისი, 2009), ბელგიური (აგვისტო,2008) და შვედური (აპრილი, 2010). 2011 წელს ჰოლანდიური და ბელგიური ვერსიები გაერთიანდნენ სახელწოდებით Benelux. რუმინული გამოცემა დაიხურა 2011 წელს. პირველ არაევროპულ გამოცემად იქცა ბრაზილიური ვერსია გახსნილი 2012 წელს სახელწოდებით Brasilgamer, ასევე შეიქმნა ამერიკული - USgamer, რომელიც არის მრავალფორმატიანი სათამაშო ვებსაიტი.
მას ჰყავს დაძმობილებული საიტი GamesIndustry.biz. იგი აშუქებს გლობალურ საკითხებს ვიდეო თამაშების ინდუსტრიის შესახებ.
ჯილდოები
Games Media Awards-ის ცერემონიზე ეუროგეიმერმა მიღო ჯილდოები საუკეთესო სათამაშო საიტის კატეგორიებში - სიახლეები და მიმოხილვები. იგივე ჯილდოები ერგო 2008 წლისა და 2011 წლის ცერემონიებზე. რედაქტორის მოადგილეს ტომ ბრემუელს გადაეცა ჯილდო „საუკეთესო ავტორი სპეციალიზებული ციფრულ გამოცემებზე". რუპერტ ლოუმენი 2003 წლის Sussex Business Awards-ზე დასახელებული იქნა „წლის ბიზნესმენად“. სიახლეების რედაქტორმა უესლი ინ-პულს ერგო "საუკეთესო სიახლეების მწერლის" წოდება.
სქოლიო
კატეგორია:ვიდეო თამაშების განხილვების საიტები კატეგორია:ვიდეო თამაშების სიახლეების საიტები კატეგორია:ვიდეო თამაშების ინტერნეტ ფორუმები კატეგორია:ვიდეო თამაშები გაერთიანებულ სამეფოში
Fallout 3
„Fallout 3“ — მოქმედებითი როლური ვიდეო თამაში ღია სამყაროთი, რომლის დეველოპერია Bethesda Game Studios, ხოლო გამომცემელი Bethesda Softworks. ეს არის რიგით მესამე ნაწილი „Fallout“-ის სერიიდან და პირველი სერიიდან, რომელიც შეიმუშავა ბეთესდამ მას შემდეგ, რაც შეისყიდა ფრენჩაიზის უფლებები Interplay Entertainment-ისგან. „Fallout 3“-ის გეიმპლეი შესამჩნევად არის გაუმჯობესებული და წარმოადგენს მნიშვნელოვან გადახვევას წინა თამაშებისგან, სადაც 2D იზომეტრიული გრაფიკა ჩანაცვლებულია 3D კომპიუტერული გრაფიკით. გამოვიდა 2008 წლის ოქტომბერში Microsoft Windows-ის, Playstation 3-სა და Xbox 360-ის პლატფორმებისთვის.
“Fallout 3„-ის სიუჟეტი მიმდინარეობს პოსტაპოკალიფტურ ღია სამყაროში, 2277 წელს, „Fallout 2“-ის მოვლენებიდან 36 წლის შემდეგ (თუმცა ეს არ არის მისი პირდაპირი გაგრძელება), სადაც ატომის ეპოქაში, ბირთვული ომის შედეგად მთელი მსოფლიო განადგურდა. ამ კატასტროფის მიზეზი გახდა 2077 წელს აშშ-სა და ჩინეთს შორის ნავთობის დეფიციტის გამო მომხდარი „დიდი ომის“ სახელით ცნობილი საერთაშორისო კონფლიქტი. თამაშის მთავარი გმირია თავშესაფარ 101-ის მკვიდრი. თავშესაფრები შეიქმნა ბირთვული ომისგან თავდასაცავად და თითოეული 1000 ადამიანზე იყო გათვალისწინებული. ერთ დღესაც, პერსონაჟის მამა თავშესაფრიდან გაურკვეველ ვითარებაში გაუჩინარდა. მთავარი გმირი მიემგზავრება მის მოსაძებნად. საბოლოოდ ნახულობს მას და ცდილობს დაეხმაროს მამას ანკლავის წინააღმდეგ ბრძოლაში, რომელიც შედგება ომამდელი აშშ-ის ფედერალური მთავრობის ნარჩენებისგან. მოქმედება ვითარდება ქალაქ ვაშინგტონის ნანგრევებში, რომელსაც უწოდებენ „დედაქალაქ უდაბნოს“. მოგზაურობისას პერსონაჟს ეხმარებიან გადარჩენილი ადამიანები. მოთამაშეს უწევს ბრძოლა სხვადასხვა მტრის წინააღმდეგ, რომელიც ბინადრობს ამ ტერიტორიაზე.
პროექტის კოდური სახელწოდება იყო „Van Buren“ და თავდაპირველად მუშაობდა Interplay Entertainment-ის ქვედანაყოფი Black Isle Studios. გამოშვება დაგეგმილი იყო 2003 წელს, თუმცა პროექტის დასრულებამდე Interplay გაკოტრდა და „Fallout 3“-ის უფლებები მიჰყიდა Bethesda Softworks. ბეთესდამ მუშაობა დაიწყო 2004 წელს. 2008 წლის 28 ოქტომბერს თამაშმა საბოლოოდ იხილა მზის შუქი.
„Fallout 3“-მა მიიღო უმაღლესი შეფასებები კრიტიკოსებისგან და გადაეცა უამრავი პრესტიჟული ჯილდო ვიდეო თამაშებისადმი მიძღვნილი გამოცემებისგან, მათ შორის რამდენიმე „წლის თამაშის“ ტიტული. ის მიჩნეული არის ყველა დროის ერთ-ერთ საუკეთესო ვიდეო თამაშად. სხვადასხვა წყაროზე დაყრდნობით, მსოფლიოს მასშტაბით გაიყიდა 12 მილიონი ასლის ოდენობით. სულ გამოვიდა თამაშის ხუთი გადმოტვირთვადი კონტენტი. მისმა გამოსვლამ გამოიწვია პოლემიკა სხვადასხვა ქვეყნებში. ავსტრალიაში კამათის მიზეზი გახდა მასში მრავლად არსებული სხვადასხვა ნარკოტიკული საშუალება და ალკოჰოლური სასმელები, რომელსაც გამოიყენებს მთავარი გმირი. ინდოეთში თამაში რელიგიური გრძნობების შურაცხყოფად მიიჩნიეს, რადგანაც მასში წვრილ ფეხა რქოსან ცხოველს ჰქვია ბრაჰმანი, ხოლო იაპონიაში მიზეზად დაასახელეს ყუმბარმტყორცნი სახელად Fat Man (მსუქანა), რომლის სახელი აშშ-ის მიერ ნაგასაკში ჩამოგდებული ატომური ბომბის იდენტურია.
გეიმპლეი
სერიის სხვა თამაშებისგან განსხვავებით, „Fallout 3“-ში ვირტუალური კამერა წარმოდგენილია როგორც პირველი პირის, ასევე მესამე პირის პერსპექტივით. ასე რომ, თამაში მოთამაშეს აძლევს საშუალებას თავად აირჩიოს, ითამაშოს პირველი პირის, თუ მესამე პირის ხედვით. მიუხედავად იმისა, რომ თამაშში გამოყენებულია სხვადასხვა ელემენტი წინა ნაწილებიდან (მაგალითად როგორიც არის SPECIAL-ის სისტემა), მასში, ასევე დამატებულია უამრავი ახალი მახასიათებელი.
პერსონაჟის შექმნა და ატრიბუტები
„Fallout 3“-ში არის მცნება კარმა, რომელიც განსაზღვრავს მთავარი გმირის პიროვნებას. თამაშის დასაწყისში კარმა ნეიტრალურია. მოთამაშეს შეუძლია აკეთოს კეთილი საქმე (მაგალითად, მისცეს წყალი მათხოვარს, ან გაათავისუფლოს ტყვე), რის შედეგადაც, მისი კარმა აიწევს, ან აკეთოს სიბოროტე (მაგალითად მოკლას რამდენიმე დადებითი პერსონაჟი), რითაც ხელს შეუწყობს კარმის დაქვეითებას. კარმა შესამჩნევ გავლენას ახდენს პერსონაჟებს შორის ურთიერთობაზე, თამაშის პროცესსაა და მის დასასრულზე. თამაშში ასევე ფიგურირებს დანაშაული: მცირე და მძიმე. მცირე მოიცავს საგნების მოპარვას დაწესებულებიდან, საკეტების და ტერმინალების გატეხვას. თუ ამ საგნების მფლობელი შეამჩნევს ამგვარ მას საქციელს, ის წაართმვეს მოპარულ ნივთს და გააფრთხილებს, ხოლო განმეორების შემთხვევაში თავს დაესხმება. ამ დროს, მოთამაშეს აქვს არჩევანის უფლება, დანებდეს, მოაშოროს იარაღი. და თუ პერსონაჟი თავდაპირველად ნეიტრალურია, ის მას აღარ დაესხმება თავს, მაგრამ თუ პროტაგონისტი ჩაიდენს მკვლელობას, სხვა პერსონაჟები შეეცდებიან მის მოკვლას.
ჯანმრთელობა, იარაღები და ჩაცმულობა
„Fallout 3“-ში არის რამდენიმე შემთხვევა, რომელმაც შეიძლება განაპირობოს სიცოცხლის მაჩვენებლის დაქვეითება. აქ წარმოდგენილია როგორც სიცოცხლის საერთო მაჩვენებელი (HP), ასევე სხეულის სხვადასხვა ნაწილების მაჩვენებელიც. HP-ს როგორც სიცოცხლის საერთო მაჩვენებელს, გააჩნია მთავარ და სხვა NPC პერსონაჟებსაც, რომელიც იფიტება, მაშინ როდესაც მიიღება რაიმე სახის დაზიანება, მაგალითად, ბრძლოისას, სიმაღლიდან გადმოვარდნისას ან თვითდაზიანებისას, ხოლო სხეულის სხვადასხვა ნაწილების მაჩვენებელის შემთხვევაში, ეს ხდება, მაშინ როდესაც ის იღებს დაზიანებას ხელის და ფეხის კიდურებში, თავში და ა.შ. როდესაც სხეულის ნაწილების მაჩვენებელი იფიტება, ის იღებს საერთო ტრამვას, რაც იწვევს ნეგატიურ შედეგს (მაგალითად, მხედველობის დაქვეითებას ან გადაადგილების შენელებას). პერსონაჟების სიცოცხლის აღდგენა შეიძლება ძილის, სხვადასხვა სტიმულატორების, საჭმლის და წყლის მიღების, ან ექიმთან მისვლის მეშვეობით. . ჯანმრთელობის კლება, ასევე შეიძლება გამოწვიოს რადიაციულმა მოწამვლამ; როდესაც პერსონაჟი დამოკიდებული ხდება ნარკოტიკზე და ალკოჰოლზე, გადაადგილდება ტერიტორიებში, სადაც არის რადიაციის მაღალი გამოსხივება, იღებს რადიაციულ საკვებსა და სასმელს, ამ შემთხვევაში არსებობს მაღალი რისკი დაავადებისა. რადიაციის განსაკურნად აუცილებელია შესაბამისი მედიკამენტების მიღება, რაც მრავლად მოიპოვება უდაბნოში.
ყველა სახის იარაღი და სამოსელი მოიძებნება უდაბნოში, თუმცა დროთა განმავლობაში, იარაღები, ეს იქნება უბრალო რკინის ნაჭერი, თუ ცეცხლასროლი იარაღი, საბოლოოდ ხმარებაში ნაკლებ შედეგს იძლევა. ცეცხლსასროლი იარაღი დაზიანებულ მდგომარეობაში ნაკლებად ეფექტურია მტრის წინააღმდეგ და შესაძლოა გადატენისას გაიჭედოს კიდევაც. ასევე ტანისამოსის შემთხვევაშიც, დიდხნიანი ხმარების შემდეგ ნაკლებად იცავს პერსონაჟს დაზიანებისგან. საგნების სრულად დაზიანების შემთხვევაში, შესაძლოა საერთოდ გატყდეს და გამოუსადეგარ ნივთად იქცეს. იარაღმა და სამოსმა ეფექტიანად რომ იმუშავოს, საჭიროა მისი მუდმივი მოვლა და გარემონტება, რომელიც ხორციელდება ორი გზით: პირველი მეთოდი არის ისეთი გამყიდველის მოძიება, რომელიც გაარემონტებს მას, თუმცა საგნის ხარისხიანად გარემონტება დამოკიდებული არის შემკეთებლის ოსტატობაზე და ფასზე. მორე მთოდი არის, ის რომ თავად შეუძლია პერსონაჟს, სპეციალური დანადგარის მეშვეობით გაარემონტოს ის, თუმცა რემონტის ეფექტურობა დამოკიდებულია მის უნარ-ჩვევებზე.
გარდა იმისა, რომ აირაღი მოიპოვება უდაბნოში, მოთამაშეს თავად შეუძლია შექმნას ის სპეციალურ სახელოსნოში, შესაბამისი ნივთების გამოყენებით. ამგვარი აირაღის შესაქმნელად საჭირო არის დაზგა, სქემა და საჭირო მასალები. ამ იარაღებს გააჩნიათ შესამჩნევი უპირატესობა სხვა ამავე სახის იარაღებთან შედარებით. სქემების მოიძებნება განსაზღვრულ ადგილებში, მაღაზიებში. ის ზოგჯერ პერსონაჟს გადაეცემა კუესტის შესრულების შემდეგ.
საბრძოლო სისტემა და V.A.T.S.
თამაშში შესაძლებელია თითქმის ყველა პერსონაჟზე შეტევის განხორციელება (ბავშვების გარდა) რელურ დროში ყველა სახის იარაღის გამოყენებით. არამოთამაშე პერსონაჟებს შეუძლიათ შეუტიონ როგორც მთავარ გმირს, ასევე ერთმანეთსაც.
Vault-Tec-ის ავტომატურად დამიზნების სისტემა (Vault-Tec Auto Targeting System), ან უბრალოდ V.A.T.S., — ახალი ფუნქცია „Fallout“-ის სერიაში, რომელიც თამაშობს მნიშვნელოვან როლს ბრძოლისას. V.A.T.S-ის გამოყენებისას სათამაშო დრო ნელდება და ეკრანი კონცენტრაციას ახდენს სამიზნე პერსონაჟზე. მოთამაშე ირჩევს სამიზნის სხეულის რომელიმე ნაწილს და ამ ფორმით მიაქვს მასზე იერიში. ამ დროს მიზანში მორტყმის ალბათობა V.A.T.S-ის რეჟიმში იცვლება სხვადასხვა ფაქტორებით: სხეულის ნაწილების არჩევისას ეკრანზე გამოისახება პროცენტული ალბათობა მიზანში მორტყმისა. V.A.T.S-ის რეჟიმში მიზანში ზუსტი მორტყმა, ასევე დამოკიდებულია იარაღის ტიპზე და თავად პერსონაჟის უნარებზე.
კრიტიკული მორტყმა, არის შეტევის ტიპი, რის შედეგადაც ობიექტის დაზიანება ორმაგდება. თუ კრიტიკული შეტევის შედეგად პერსონაჟი კვდება, არის ალბათობა იმისა, რომ მან დაკარგოს კიდურები ან თავი. თუ შეტევ ხორციელდება ენერგეტიკული იარაღით, მაშინ მოწინააღმდეგის სხეული შესაძლოა მთლიანად დაიშალოს (მაგალითად იქცეს ფერფლად). კრიტიკული მორტყმა წარმოადგენს შემთხვევითობას, მისი ალბათობა დამოკიდეულია „იღბალის" უნარზე. ამგვარი იერიშის მიტანა ასევე შესაძლებელია, მაშინ, როდესაც მტერი ვერ ხედავს პროტაგონისტს.
თამაშში მოთამაშეს თითქმის ყველა პერსონაჟის მოკვლის საშუალება აქვს, გარდა იმ გამონაკლისებისა, რომლებიც სიუჟეტისთვის მნიშვნელოვანია, იმ შემთხვევაში თუ ასეთი პერსონაჟი მთლიანად დაკარგავს სიცოცხლის ქულებს, ის რამდენიმე წუთით აღმოჩნდება გათიშულ მდგომარეობაში, რის შემდეგაც კვლავ მოეგება გონს.
მოთამაშეს შეუძლია ყველა მოკლულის გაჩხრეკვა. მას წვდომა აქვს თითქმის ყველა გარდაცვლილი ადამიანის ინვენტართან. მუტანტების და რობოტების შემთხვევაში ეს მხოლოდ გარკვეულ საგზენზე ვრცელდება.
დიალოგები და ვაჭრობა
„Fallout 3“-ის ერთ-ერთი მთავარ მახასიათებელია დიალოგები. დიალოგის გამართვა შესაძლებელია როგორც არამოთამაშე პერსონაჟებს, ასევე მთავარ გმირსა და NPC-ის შორის. დიალოგის დაწყებისას, პირველ რეპლკიას წარმოთქვამს NPC. პასუხის გასაცემად მთავარ გმირს ეკრანზე წარმოდგენილი აქვს რამდენიმე ვარიანტი; ერთმა კონკრეტულმა არჩეულმა ვარინტმა შესაძლოა სერიოზული გავლენა მოახდინოს თამაშის შემდგომ განვითარებაზე. არსებობს ისეთი რეპლიკები, რომლებიც იხსნება მხოლოდ მაშინ, როდესაც პერსონაჟი მიიღებს საჭირო უნარჩვევს ან პერკს. ზოგიერთი რეპლიკა აისახება როგორც ტყუილი, რაც განსაზღვრულ სიტუაციაში გამოიწვევევს მთავარი გმირის კარმის მნიშვნელოვნად დაქვეითებას.
მოგზაურობისას მთავარი გმირი გზად ხვდება პერსონაჟებს, რომლებთანაც მართავს ვაჭრობას. მას შეუძლია ვაჭართან მოახდინოს ბარტერი ან გამოიყენოს თამაშში არსებული ერთადერთი ვალუტა ბოთლის სახურავები. საქონლის გაყიდვის და შესყიდვის ფასი ერთმანეთისგან განსხვავდება და დამოკიდებულია მთავარი გმირისა და გამყიდველის ურთიერთობაზე და ასევე "ბარტერის" უნარზე. ზოგიერთი საქონლის გაყიდვა გასაყიდად გამოუსადეგარია, ხოლო კუესტისთვის განკუთვნილი საგნების გაყიდვა საერთოდ შეუძლებელია.
თანამგზავრები
უდაბნოში მოგზაურობისას, მოთამაშეს საშუალება აქვს თან იყოლიოს არამოთამაშე კომპანიონი, რომელიც იცავს და ეხმარება მას ბრძოლაში. ხოლო ზოგ შემთხვევაში მის მითითებებსაც ასრულებს კიდეც. ზოგიერთი თანამგზავრის დასაქირავებლად საჭიროა განსაზღვრული რაოდენობის კარმის ქონა.
ერთდროულად შესაძლებელია მხოლოდ ორ პერსონაჟთან ერთად მოგზაურობა. ამას გარდა, არსებობენ დროებითი კომპანიონები, რომლებიც ეხმარებიან მთავარ გმირს მხოლოდ კუესტის დასრულებამდე. მაგრამ ისინი, დაქირავებულებთან შედარებით გაცილებით სუსტები არიან, თუმცა მათაც შეუძლიათ სხვადასხვა საგნების, იარაღის და ჯავშანის ტარება.
მუდმივი თანამგზავრი — ეს არის ძაღლი ფსევონიმით დოგმიტი, და კიდევ ერთი, რომელიც შეიძლება იყო გული (ზომბად ქცეული ადამიანი), სუპერმუტანტი ან რობოტი. თუ ძაღლი მოკვდება, (იმ შემთხვევაში თუ მოთამაშე ბოროტად გამოიყენებს მას ან დატოვებს მას მარტო სახიფათო სიტუაციაში)  შესაძლებელია მეორე კომპანიონს თან წაყვანა. მეორე კომანიონის სიკვდილის შემთხვევაში, მას საშუალება აქვს დაიქირავოს სხვა.
გარემო
„Fallout 3“-ში მოქმედება ვითარდება 2077 წელს, და შედგება ქალაქ ვაშინგტონის, ჩრდილოეთი ვირჯინიის და მერილენდის ტერიტორიებისგან. ლანდშაფტი მოიცავს აშშ-ის მრავალრიცხოვან დანგრეულ ისტორიულ ღირსშესანიშნაობას: თეთრ სახლს, ჯეფერსონის მემორიალს, ლინკოლნის მემორიალს, არლინგტონის ნაციონალური სასაფლაოს და ვაშინგტონის მონუმენტს. ასევე მცირერიცხოვან დასახლებულ პუნქტებს, (შედგება იმ ადამიანების შთამომავლებისგან, რომლებიც „დიდ ომს“ გადაურჩნენ) მათ შორის ქალაქს, რომელიც გარს ერტყმის მწყობრიდან გამოსულ ატომურ ბომბს, გულებისა და (დაზომბებული ადამიანი) ავიამზიდების დასახლებებს. მიუხედავად იმისა, რომ შესძლებელია თამაშის მთლიან სამყაროში მოგზაურობა, გზები ჩახერგილია ნანგრევებით და სხვა ტერიტორიებზე გადაადგილება ხერხდება მხოლოდ მიწისქვეშა გვირაბების მეშვეობით, რომლებიც დაფუძნებული არის ვაშინგტონის მეტროზე.
რეგიონში დომინირებს ორი წამყვანი ფრაქცია — ანკლავი და ფოლადის საძმო. ეს ორი ერთმანეთისგან განსხვავებული იდეოლოგიის მატარებელია: ანაკლავი შედგება ომამდელი აშშ-ის ფედერალური მთავრობის ნარჩენებისგან. მათ აქვთ წვდომა ომამდელ მაღალ ტექნოლოგიებთან, როგორებიც არის მოწინავე სიმძლავრის ჯავშანი და პლაზმური შეიარაღება. მათ მთავარ მიზანს წარმოადგენს მუტაციის სრული ამოძირკვა უდაბნოდან, რის შედეგადაც ისინი ფიქრობენ, რომ შეძლებენ ომამდელი აშშ-ის აღდგენას. ფოლადის საძმო არის დაჯგუფება, რომელიც იღწვის ომამდელი ცოდნის, ღირებულებებისა და ტექნოლოგიების შეგროვება-შენარჩუნებისთვის. ისინი მიჰყვებიან ამ მიზანს რელიგიური ფანატიზმის გავლენით. მათი წევრების უმეტესი ნაწილი გადარჩენილი ამერიკელი სამხედროების შთამომავალია. ქსენოფობიური შეხედულებების გამო, საძმოს წევრები თვლიან, რომ მხოლოდ ისინი არიან ერთადერთი მემკვიდრეები ომამდელი ტექნოლოგიებისა. არსებობენ სხვა ნაკლებად გავლენიანი ფრაქციები: ყოფილი მონებისაგან შემდგარი პატარა ჯგუფი, რომელიც იღწვის სხვათა თავისუფლებისთვის, ლინკოლნის მემორიალის აღდგენით, მეორე ჯგუფი, რომელიც ზრუნავს რეგიონის გამწვანებაზე, სადაც მცენაარეები უხვადაა და ასევე სხვადასხვა ბადნიტური დაჯგუფები.
Interplay Entertainment
როდესაც ორიგინალი „Fallout“-ის სამხატვრო დირექტორს, ლეონარდ ბოიარსკის ჰკითხეს, თუ რას ფიქრობდა თამაშის გაყიდვასთნ დაკავშირებით, მან ასე უპასუხა: „სიმართლე გითხრათ, იედგაცრულებული ვიყავი, იმით, რომ აღარ გვექნბოდა „Fallout“-ის მომდევნო ნაწილის შექმნის საშუალება. ვფიქრობდით, რომ „Fallout“ სულ ჩვენი იქნებოდა. ისე ჩანდა, თითქოს ჩვენი საკუთარი შვილი გაიყიდა ყველაზე მაღალ ფასად და ისღა დაგვრჩენოდა ვმჯდარიყავით და თვალყური გვედევნებია. აქედან გამომდინარე, მე არ ვიცი მათ რა გეგმები აქვთ, ვფიქრობ, რომ ისინი მიდიან სწორი მიმართულებით, ან შესაძლოა არასწორი მიმართულებითაც კი.
Bethesda Softworks
მინი|250პქ|„Fallout 3“-ის კაბინა 2008 წლის [[Games Conventio-ზე.]] Bethesda Softworks პროექტზე მუშაობას შეუდგა 2004 წლის 3 ივლისს. თუმცა პრინციპული სამუშაოები არ დაწყებულა, მანამდე, სანამ არ გამოვიდა „The Elder Scrolls IV: Oblivion“ და მასთან დაკავშირებული სხვადასხვა პლაგინები და დამატებები. კომპანიამ გადაწყვიტა შეექმნა წინამორბედების მსგავსი თამაში და აქცენტი გაეკეთებინა არასწორხაზოვან გეიმპლეისა და სიუჟეტზე და ტრადიციულ შავი იუმორზე. ასევე ცნობილი გახდა, რომ თამაში მიიღებდა M (დიდებისთვის) რეიტინგს Entertainment Software Rating Board-ისგან, მასში არსებული ძალადობის სცენებიდან და სხვადასხვა თემებიდან გამომდინარე. „Fallout 3“ იყენებს Gamebryo ძრავის იმავე ვერსიას, რასაც „Oblivion“ და შემუშავებულია სტუდია Bethesda Game Studios-ის მიერ. ლიამ ნისონმა გაახმოვანა მთავარი გმირის მამა, ჯეიმზი.
2007 წლის თებერვალის Bethesda-ს განაცხადებით, თამაშს გამოსვლამდე ჯერ კიდევ ბევრი უკლდა, მაგრამ, დეტალური ინფორმაცია და პრევიუები ხელმისაწვდომი გახდებოდა იმავე წლის ბოლოს. მოგვიანებით, ჟურნალმა „Game Informer“ გაავრცელა ინფორმაცია, რომ თამაში იქნებოდა მრავალპლატფორმული და იგიგმებოდა გამოშვება Windows-ზე, Xbox 360-სა და PlayStation 3-ზე. რეჟისორ ტოდ ჰაუარდზე დაყრდნობით, თავდაპირველად თამაშში იგეგმებოდა მთლიანი ვაშინგტონის განთავსება, თუმცა კონსტრუირებული იქნა მხოლოდ ქალაქის ნახევარი. მიზეზად დროის უქონლობა და სხვადასხვა სირთულეების არსებობა დასახელდა.
2008 წლის 21 მარტს „Official Xbox Magazine“-თან ინტერვიუში ჰაუარდმა თქვა, რომ „Fallout“ ვითარდებოდა იმავე მასშტაბით, როგორითაც Oblivion. 2008 წელს Bethesda Softworks-მა თამაში წარადგინა E3 2008-ზე, სადაც ნაჩვენები იქნა პირველი სადემონსტრაციო ვერსია ტოდ ჰოვარდის მიერ. მასში წარმოდგენილი იყო ქალაქი ვაშინგტონი, სხვადასხვა სახის იარაღები, V.A.T.S-ის სისტემა და Pip-Boy 3000-ის მახასიათებლები, ასევე როგორც მტერთან ბრძოლის სცენები. დემონსტრაცია დამთავრდა იმით, რომ მოთამაშე უახლოვდება ფოლადის საძმოს მიერ კონტროლირებად პენტაგონს, რომელსაც უტევს ანკლავის პატრული.
სცენარი დაწერა Looking Glass Studios-ის ყოფილმა თანამშრომელმა ემილ პალიარულომ. ის ასევე მონაწილეობას იღებდა „The Elder Scrolls IV: Oblivion“-ის შემუშავებაში. მანვე დაწერა „Fallout 3“-ის ინციპიტი (შთაგონებული ოროგინალი „Fallout“-ისგან), რომელსაც წარმოთქვამს მსახიობი რონ პერლმანი.
შთაგონების წყაროდ, პალიარულო ყოველთვის პირველ „Fallout“-ს ასახელებდა. მისი თქმით, თამაში ფლობდა განსაკუთრებულ სინთეზს დიალოგებში, „Fallout 2“-გან განსხვავებით, თუმცა ამ უკანასკნელს გააჩნდა უფრო კომპლექსური და არტიკულირებული სცენარი, დაწერილი კრის აველონის მიერ, რომელსაც პალიარულო უმაღლეს შეფასებას აძლევდა.
მუსიკა და თანმხლები აუდიო
თამაშის საუნდტრეკი დაწერა განთქმულმა კომპოზიტრომა, ინონ ცურიმ, რომელიც საკუთარ თავს არ მიიჩნევს საუნდტრეკის ერთადერთ ავტორად. მისი თქმით, მას დიდი დახმარება გაუწიეს დიზაინერმა, ტოდ ჰაუვარდმა და ხმის დიზაინერმა, მარკ ლამბერტმა და თვლის, რომ მისი წვლილი შეადგენს მხოლოდ 50%-ს.. ცურის განცხადებით, გარდა რამდენიმე გამონაკლისისა, საუნდტრეკი შეიქმნა მუსიკალური საკრავის, სემპლერის გამოყენებით.
პერსონაჟები გაახმოვანა ჰოლივუდის ბევრმა განთქმულმა მსახიობმა, მათ შორის, ლიამ ნისონმა (ჯეიმზი), რონ პერლმანმა (მთხრობელი), მალკოლმ მაკდაუელმა (პრეზიდენტი ჯონ ჰენრი იდენი), კრეიგ სეკლერმა (ბუტჩ დელორია), ერიკ ტოდ დელუმსმა (თრი ოგ ნაიტი) და ოდეტე იუსტმანმა (ამატა ალმოდოვარი). ასევე მონაწილეობა მიიღეს ვეტერანმა გამხმოვანებლებმა, ესენია: დი ბრედლი ბეიკერი, ვეს ჯონსონი, პოლ ეიდინგი და სტივენ რასელი. „Fallout 3“ ინარჩუნებს სერიის ტრადიციებს, სადაც ფიგურირებს ამერიკის 1940-იანი წლების სენტიმენტალური მუსიკალური კომპოზიციები, შესრულებული The Ink Spots-ის, The Andrews Sisters-ის, როი ბრაუნის, ბილი მუნის, კოულ პორტერისა და, ბობ კროსბის მიერ.
ტრეილერი
მინი|„Fallout“-ის სარეკლამო კამპანია ვაშინგტონის ერთ-ერთ მეტრო-სადგურში.
2007 წლის 2 მაის ინტერნეტში გამოჩნდა თამაშის საიტი, სადაც განთავსებული იყო სურათები და მუსიკა თამაშიდან. მოგვიანებით ამავე საიტზე ხელმისაწვდომი გახდა პირველი ტიზერ ტრეილერი და ასევე, გამოსვლის თარიღად 2008 წლის ბოლო დასახელდა.
2007 წლის 5 ივნისს Bethesda-მ გამოსცა ტრეილერი, სადაც მინიშნებული იყო, რომ რონ პერლმანი მიიღებდა პროექტში მონაწილობას. მას თან ახლდა The Ink Spots-ის სიმღერა „I Don't Want to Set the World on Fire, რომლის გამოყენებსაც თავდაპირველად Black Isle პირველ „Fallout“-ში გეგმავდა. აღნიშნული ტრეილერი დამთავრდა რონ პერლმანის ცნობილი ფრაზით: „ომი, ომი არასდროს იცვლება“ (ეს ფრაზა ასევე ფიგურირებს ორიგინალ „Fallout“-ში). ტრეილერში, ასევე აჩვენეს გაუდაბურებული ვაშინგტონი, რასაც ადასტურებს დაზიანებული ვაშინგტონის მონუმენტი და მის გარშემო არსებული დანგრეული შენობები.
მეორე ტრეილერი წარადგინეს E3 2008-ზე, 2008 წლის 12 ივლისს. ის ნაჩვენები იყო დაშორებული ხედვით და მოიცავდა მიტოვებულ სახლს, გარეუბნებს, კაპიტოლიუმს და ვაშინგტონის მონუმენტს.. 2008 წლის 14 ივლის, გამოვიდა ტრეილერის გაფართოებული ვერსია, რაც ორიგინალი კონტენტის გარდა, მოიცავდა Vault-Tec -ის რეკლამას და ძირთად გეიმპლეის და თან ახლდა Bob Crosby and the Bobcats-ის სიმღერა, „Dear Hearts and Gentle People“.
საცალო ვერსიები
„Fallout 3“ გამოვიდა ხუთი განსხვავებული ფორმით, რომელთაგანაც მხოლოდ სამი არის მსოფლიოს მასშტაბით ხელმისაწვდომი: „Fallout 3-ის და „Oblivion“-ის Xbox 360-ის ვერსიის ორმაგი პაკეტი დაანონსდა 3 აპრილს ჩრდილოეთ ამერიკაში.
გადმოტვირთვადი კონტენტი
E 3 2008-ზე ტოდ ჰაუარდმა დაადასტურა, რომ მალე ხელმისაწვდომი გახდებოდა „ Fallout 3“-ის გადმოტვირთვადი კონტენტი Xbox 360-ის და Windows-ის ვერსიისთვის. ჯამში გამოვიდა ხუთი გადმოტვირთვადი კონტენტი თამაშისთვის: „Operation: Anchorage“, „The Pitt“, „Broken Steell“, „Point Lookout“ და „Mothership Zeta“. ამ ხუთიდან ყველაზე დიდი გავლენა თამაშზე აქვს „Broken Steel“-ს, რომელიც ძირითადი სიუჟეტური ხაზის დამთავრების შემდეგ იძლევა თამაშის გაგრძელების საშუალებას და, ასევე გააჩნია ალტერნატიული დასასრული.
თავდაპირველად PlayStation 3-ისთვის კონტენტის გამოშვების შესახებ რაიმე სახის ინფორმაცია არ გაჟღერებულა. მიუხედავად იმისა, რომ ბეთესდა ამის შესახებ დუმდა, Lazard Capital Markets-ის ანალიტიკოსმა, კოლინ სებასტიანმა გამოთქვა ვარაუდი, რომ ამის მიზეზი იყო ბეთესდას ფინანსური გარიგება Sony-ის კონკურენტ Microsoft-თან. თუმცა 2009 წლის მაისში კომპანიამ დაანონსა, რომ არსებული DLC პაკეტები („Operation: Anchorage“, „The Pitt“ და „“Broken Steel“)  გამოვიდოდა PlayStation 3-ზეც. მოგვიანებით, შემდეგი ორი („Point Lookout“ და „Mothership Zeta“) გამოსცეს ყველა პლატფორმაზე.
კრიტიკოსების შეფასება
„Fallout 3“-მა ჰპოვა უნივერსალური აღიარება კრიტიკოსებში. საერთო მიმოხილვების საიტებზე GameRankings-სა და Metacritic-ზე ფლობს: X360 — 92,79 %, PC — 90,77 %, PS3 — 90,06 % და X360 — 93/100, PC — 91/100, PS3 — 90/100. 1UP.com-ის მიმოხილველმა დემიან ლინმა შეაქო თამაშის უკიდეგანო გეიმპლეი და პერსონაჟების განვითარების მოქნილი მექანიზმი. მან V.A.T.S.-ი დაახასიათა, როგორც სახალისო, თუმცა უარყოფითად მოიხსენია ხელჩართული ბრძოლის სისტემა; მისი სიტყვებით, ის განიცდის სიზუსტის ნაკლებობას პროცესში და, ასევე თამაშში არ არის საკმარისი რაოდენობის მტერი. საბოლოოდ დასძინა, რომ „Fallout 3“ მეტად ამბიციური პროექტია, რომლის მსგავსიც იშვიათად იქმნება“. IGN-ის რედაქტორმა ერიკ ბრუვიგმა დადებითად შეაფასა „უჩვეულო“ დიზაინი და ღრმა ატმოსფერო. მაიკ ფაიმ Kotaku-დან განაცხადა: „მიუხედავად იმისა, რომ ინონ ცურის მუსიკა სავსეა ეპიკური დიდსულოვნებით, თამაშის სიმდიდრე, სწორედ, მასში არსებული 1940-იანი წლების მუსიკაა“.
„Fallout“-ის და „Fallout 2“-ის რეჟისორმა, ტიმ კაენმა შეაქო მხატვრული დადგმა და დეტალურობა, მაგრამ მისი აზრით, თამაშის დასრულებები არ იყო საკმარისად კონსტრუქტირებული პერსონაჟების მოქმედებების და გადაწყვეტილებების გარშემო. მან გააკრიტიკა, ის, თუ როგორ გადაამუშავა თამაშმა პირველი და მეორე ნაწილების სიუჟეტური ელემენტები, როგორებიცაა სუპერ მუტანტები და ანკლავი და დასძინა: „ჩემ კომპანიას, Troika Games-ს, რომ მოპევებინა ლიცენზია თამაშზე, მე მოვიფიქრებდა სრულიად განსხვავებულ ისტორიას აღმოსავლეთი სანაპიროსთვის“. „Fallout 2“-ის მთავარმა სცენარისტმა, კრის აველონმა შეაქო „Fallout“-ის მიმზიდველი სამყარო და წინა ნაწილების წარმატებული მემკვიდრე უწოდა. თუმცა გააკრიტიკა გეიმპლეის ზოგიერთი ელემენტები. უილ ტატლიმ GameSpy-დან მაღალი შეფასება მისცა თამაშის საინტერესო სიუჟეტს და დიდ ხნიან მიმზიდველ გეიმპლეის. მიუხედავად იმისა, რომ ჟურნალმა Edge მის მიმოხილვაში პროექტს 10-დან 7 ქულა დაუწერა, მოგვიანებით, ერთ-ერთ საიუბილეო გამოცემაში Fallout-ს სიაში „100 საუკეთესო თამაში დღეს“ 37-ე ადგილი მიუჩინა და აღნიშნა: „Fallout ‬3 აფართოებს შესაძლებლბებს, ეს არის ძალიან კარგი თამაში დროის გასატარებლად და მხოლოდ რამდენიმემ თუ მიაღწია ამ მწვერვალს“.
კრიტიკამ მოიცვა ბაგებიც, რომელიც შეეხო ფიზიკას და ტექნიკურ პრობლემებს; ზოგიერთი მათგანი ტეხავდა კუესტებს, რაც ხელს უშლიდა პროგრესს თამაშში. ასევე კრიტიკის საგნად იქცა ხელოვნური ინტელექტი, პერსონაჟებისს მკვეთრი ანიმაცია, და თამაშის ფინალები. „Edge“-ის განაცხადებით, თამაშის დიზაინი მოიკოჭლებს და დეტალურობის ნაკლებობას განიცდის, ასევე სცენარი რომელიც იდეას საფუძვლად უდევს, არ არის მკაფიოდ თანმიმდევრული და პერსონაჟების გახმოვანებაც არადამაჯერებელია.
გაყიდვები
გამოსვლიდან სამ თვეში გაიყიდა თამაშის 4.7 მილიონი ეგზემპლარი. კომპანია NPD Group-ზე დაყრდნობით, 2009 წლის მონაცემით Xbox 360-ის ვერსია გაიყიდა 1.14 მილიონი ასლის ოდენობით, PlayStation 3-ის ვერსია — 552,000. Xbox 360-ის ვერსია აშშ-ში იყო 14-ე ყველაზე გაყივადი თამაში 2008 წლის დეკემბერში, მაშინ როდესაც PlayStation 3-ის ვერსია იქცა თვის 8-ე ყველაზე გაყიდვად თამაშად ამავე რეგიონში.
„Fallout 3“ იყო ყველაზე მოთხოვნადი Xbox Live-ზე 2008 წელს, ხოლო Games for Windows – Live-ზე — 2009, 2011, და 2012 წლებში. 2015 წლის ივნისში „Fallout 4“-ის Electronic Entertainment Expo-ზე (E3) დაანონსების შემდეგ „Fallout 3“-ის გაყიდვები მკვეთრად გაიზარდა. კომპანია Electronic Entertainment Design and Research-ზე დაყრდნობით, 2015 წლის მონაცემით, მსოფლიოს მასშტაბით თამაშის გაყიდვების სრული რაოდენობა შეადგენს 12.4 მილიონ ასლს.
ჯილდოები
„Fallout 3“-მა E3 2007-ის ცერემონიის დასრულების შემდეგ მიიღო რამდენიმე ჯილდო. IGN-მა გადასცა „E3 2007-ის წლის თამაშის“ ჯილდო, ხოლო GameSpot-მა E3 2007-ის საუკეთესო როლურ თამაშად დაასახელა. E3 2008-ის დასრულების შემდეგ IGN-ისგან გადაეცა რამდენიმე ჯილდო: „საუკეთესო RPG“, „საუკეთესო კონსოლის თამაში“ და „შოუს საუკეთესო თამაში“. Game Critics Awards-მა ამავე ცერემონიაზე დაასახელა „შოუს საუკეთესო თამაშად“ და “საუკეთესო როლურ თამაშად“.
მას შემდეგ რაც პროექტმა მზის შუქი იხილა, მიიღო უამრავი ჯილდო ვიდეო თამაშებისადმი მიძღვნილი ჟურნალებისა და საიტებისგან. 2009-წლის Game Developers Choice Awards-ზე დასახელდა „წლის თამაშად“ და გაიმარჯვა ნომინაციაში „საუკეთესო სცენარი“. წლის თამაშის ტიტული, ასევე მოიპოვა IGN, GamesRadar, GameSpy, UGO Networks, Gamasutra-სა და Golden Joystick Awards-გან. ჟურნალმა Official Xbox Magazine-მა, GameSpy-მ და IGN-მა დაასახელა „Xbox 360-ის წლის თამაშად“, მაშინ, როდესაც GameSpot-მა, GamePro-მ, GameSpy-მ და GameTrailers-მა გადასცა „წლის PC თამაშის“ ჯილდო. GameSpot-მა მოგვიანებით „საუკეთესო RPG“-ის ტიტული მიანიჭა.
„Fallout 3“ მიჩნეულია ყველა დროის საუკეთესო ვიდეო თამაშად; 2009 წლის დასასრულს, გამოცემამ IGN „ათწლეულის საუკეთესო თამაშად“ აღიარა, ასევე „2008 წლის საუკეთესო თამაშად“ და სიაში „100 ყველა დროის საუკეთესო RPG“, 10-ე ადგილზე დააყენა. ამავე წელს G4tv-მა სიაში „100 ყველა დროის საუკეთესო თამაში“, პროექტს 75-ე ადგილი მიუჩინა.
2012 წელს თამაში წარმოგენილი იქნა ამერიკის სმითსონის ხელოვნების მუზეუმში. 2015 წლის ნოემბერში ხელიმისაწვდომი შეიქმნა Xbox One-ის პლატფორმაზე Xbox Live-ის მეშვეობით.
ტექნიკური პრობლემები PlayStation 3-ზე
გამოსვლიდან ცოტა ხნის შემდეგ, IGN-მა გამოაქვეყნა თამაშის მიმოხილვა, სადაც ნახსენები იყო PlayStation 3-ის ვერიის დიდი რაოდენობით ბაგებისა და პრობლემების შესახებ. მას შემდეგ, რაც ამ თემამ უკმაყოფილება გამოიწვია PlayStation-ის ინტერნეტ საზოგადოების გარშემო, შემქმნელებმა PS3-ის ვერიის შეცდომები გამოასწორეს, რის შედაგადაც, IGN-ის მიმოხილვა დარედაქტირებული იქნა. PlayStation 3-ის წლის თამაშის გამოცემის გადამოწმების შემდეგ აღმოჩნდა, რომ პრობლემების უმრავლესობა არ გადაჭრილა..
დავა და ფანდომი
მას შემდეგ რაც Bethesda Softworks-მა შეიძინა უფლებები თამაშზე, ყველა თაყვანისმცემელი არ იყო კმაყოფილი „Fallout“ სერიის განვითარებით. „Fallout“-ის და „Fallout 2“-ის გულშემატკივრებმა თავი მოიყარეს „Fallout“ სერიის ერთ-ერთი ძველი ფანსაიტის, „No Mutants Allowed“-ის გარშემო, სადაც აკრიტიკებდნენ მომავალი პროექტის სიუჟეტს, გეიმპლეის, სათამაშო გარემოს, სცენარს და ასევე პირველი პირის ხედვის ფორმატს.. ამის საპასუხოდ, ჯიმ სტერლინგმა საიტ Destructoid-დან, „No Mutants Allowed“-ის მსგავსი ჯგუფები დაახასიათა „ეგოისტებად“ და „ამპარტავნებად“ და დასძინა, რომ ახალი აუდიენცია იმსახურებს „Fallout“-ის თამაშს; და იმ შემთხვევაში თუ სერია გააგრძელებს ძველი მიმართულებით სვლას, ახალი პროექტები აღარ შეიქმნება და არ გაიყიდება ბაზარზე.
გამოხმაურება ნარკოტიკებზე
2008 წლის 4 ივლისს, ავსტრალიაში ორგანიზაცია Australian Classification Board-მა (ACB) უარი განაცხადა „Fallout 3“-ის კლასიფიკაციაზე, რითაც არალეგალური გახდა მისი დისტრიბუცია ან შეძენა აღნიშნულ რეგიონში. იმისათვის, რომ ACB-ის გაეკეთებინა თამაშის კლასიფიკაცია, Bethesda Softworks-ს ავსტრალიური ვერსიიდან უნდა ამოეღო ეს შეურაცხმყოფელი კონტენტი. ACB-ის მოხსენების თანახმად, კლასიფიკაციაზე უარის თქმა განპირობებული იყო თამაშში მრავლად არსებული ნარკოტიკული საშულებებით, რომელსაც მოიხმარს მთავარი გმირი.
ჟურნალ „Edge“-თან ინტრვიუში Bethesda Softworks-მა განაცხადა, რომ მთელი მსოფლიოში გამოვიდოდა „Fallout 3“-ის მხოლოდ ერთი ვერსია, სადაც რეალურ ცხოვრებაში არსებული ნარკოტიკების დასახელებები ამოღებული იქნებოდა. მოგვიანებით გაირკვა, რომ ნარკოტიკებთან დაკავშირებული ერთადერთი ცვლილება იყო პრეპარატ მორფინს სახელწოდების შეცვლა „Med-X“-ით.
გამოშვება ინდოეთში
2008 წლის 22 ოქტომბერს Microsoft -მა გააკეთა განცხადება, რომ რელიგიური და სოციალური მიზეზებიდან გამომდინარე, თამაში ინდოეთში არ გამოვიდოდა Xbox 360-ის პლატფორმაზე. Microsoft-მა დასძინა: „ჩვენ ყოველთვის ვცდილობთ გამოვცეთ საუკეთესო თამაშები ინდოეთში მსოფლიო პრემიერის პარალელურად“. მაგრამ, რელიგიური და კულტურული ღირებულებების გამო, ინდოეთში აიკრძალა მისი გამოცემა. მიუხედავად იმისა, რომ ზუსტი მიზეზი ამასთან დაკავშირებით არ გაჟღერებულა, გავრცელებულ ხმებზე დაყრდნობით, მიზეზი იყო თამაშში არსებული ორთავიანი მუტირებული ძროხა, რომელსაც ეწოდება ბრაჰმანი, რომელიც ერთი მხრივ, მოგვაგონებს ინდუიზმის ყველაზე მაღალი წოდების - ვარნის წარმომადგენელ ქურუმთა კასტის სახელწოდებას, ხოლო მეორე მხრივ - ინდოეთში წარმოშობილ ძროხას, რომელსაც ეთაყვანებიან ინდუისტები.
მგრძნობელობა იაპონიაში
ბეთესდამ, მეორეხარისხოვანი ქვესტი, სახელად „The Power of the Atom“ („ატომის ძალა“) შეცვალა იაპონური ვერსიისთვის, რათა იაპონიის საზოგადოებაში არ გამოეწვია შეშფოთება მასში არსებულ ატომურ ბომბთან დაკავშირებით, რაც განპირობებული იყო ჰიროსიმასა და ნაგასაკში ჩამოგდებული ბომბით, ვინაიდან ეს დღემდე რჩება მტკივნეულ თემად მათში. საერთაშორისო ვერსიაში მოთამაშეს აქვს არჩევანი გაანეიტრალოს ან ააფეთქოს მწყობრიდან გამოსული ბომბი ქალაქ მეგატონში. იაპონურ ვერსიაში ამოღებულია პერსონაჟი მისტერ ბერკი, (რომელიც სთავაზობს პროტგონისტს ამ დავალებას), ბომბის აფეთქების შესაძლებლობა და მისტერ ტენპენის სიტყვა მეგატონის აფეთქებაზე.
ამას გარდა, ამ ვერსიაში, ტყვიამფრქვევის სახელწოდება „Fat Man“ („მსუქანა“) ჩანაცვლებული იქნა „Nuke Launcher“, იმიტომ, რომ ამავე კოდურ სახელწოდებას ატარებდა 1945 წლის 9 აგვისტოს ნაგასაკში ჩამოგდებული ატომური ბომბი. ტეცუ ტაკასიზე დაყრდნობით, (რომელიც პასუხისმგებელი იყო თამაშის იაპონიაში ლოკალიზაციაზე) Computer Entertainment Rating Organization-ის (CERO) მიერ გადაწყვეტილი იყო თამაშის აკრძალვა ამ რეგიონში, თუმცა ლოკალიზაციის შემდეგ მიიღო რეიტინგი „დიდებისთვის“.
სქოლიო
კატეგორია:2008 წლის ვიდეო თამაშები კატეგორია:ანტისაომარი ვიდეო თამაშები კატეგორია:მოქმედებითი როლური ვიდეო თამაშები კატეგორია:როლური ვიდეო თამაშები კატეგორია:Bethesda Game Studios-ის თამაშები კატეგორია:PlayStation 3-ის თამაშები კატეგორია:Windows-ის თამაშები კატეგორია:Fallout (სერია) კატეგორია:ღია სამყაროს ვიდეო თამაშები კატეგორია:Xbox 360-ის თამაშები კატეგორია:Fallout-ის ვიდეო თამაშები კატეგორია:Gamebryo ძრავის თამაშები კატეგორია:Havok-ის ძრავის ვიდეო თამაშები კატეგორია:ვიდეო თამაშები ალტერნატიული დასასრულით კატეგორია:ვიდეო თამაშები გადმოტვირთვადი კონტენტებით კატეგორია:ვიდეო თამაშები ცენზურის ქვეშ კატეგორია:ვიდეო თამაშები დამატებებით კატეგორია:ერთმოთამაშიანი ვიდეო თამაშები კატეგორია:ვიდეო თამაშები სქესის არჩევის შესაძლებლობით კატეგორია:ვიდეო თამაშები შემუშავებული ამერიკის შეერთებულ შტატებში კატეგორია:ვირტუალური რეალობა ხელოვნებასა და კულტურაში კატეგორია:ვიდეო თამაშები შენელებული კადრით კატეგორია:რეტროფუტურისტული ვიდეო თამაშები
მაურეგატო
მაურეგატო (Mauregato; დ. უცნობია — გ. 789) — ასტურიის მეფე 783–789 წლებში.
მაურეგატოს დედის სახელი თანამედროვე ისტორიულ წყაროებში დაცული არ არის. უფრო გვიანდელი წყაროები კი მას სისალდას უწოდებენ. იგი იყო მუსლიმი მონა, რომელმაც ქრისტიანობა მიიღო. ალფონსო I-მა იგი თავის ხარჭად დასვა და მისგან შეეძინა მაურეგატო.
783 წელს მეფე სილო გარდაიცვალა და მისმა ქვრივმა, ადოსინდამ, მოინდომა ტახტზე ასულიყო თავისი ძმისშვილი ალფონსო, მაგრამ იგი ჯერ კიდევ პატარა იყო. მაურეგატომ ტახტის უზურპაცია მოახდინა, რაშიც არა მარტო ასტურიელი ფეოდალები, არამედ აბდ ალ-რაჰმან I-იც დაიხმარა, რის სანაცვლოდაც მაურეგატო ყოველწლიურ გადასახადს უხდიდა მავრებს. ალფონსო კი თავის თანამოაზრეებთან ერთად ალავაში გაიქცა, სადაც დედამისის ნათესავები ცხოვრობდნენ.
მაურეგატოს დროს ეკლესიაში დაიწყო განხეთქილება, რაც გამოიწვია ადოფციონიზმის გაძლიერებამ, რომელსაც მხარს უჭერდა ტოლედოს არქიეპისკოპოსი ელიპანდი.
მაურეგატო ქვეყანას მართავდა 789 წლამდე. მისი გარდაცვალების შემდეგ ტახტზე ადის აურელიუსის ძმა ბერმუდო I.
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:გარდაცვლილი 789
თელავის საცხოვრებელი სახლი (გ. ცაბაძის 5)
თელავის საცხოვრებელი სახლი - ისტორიულ-არქიტექტურული ძეგლი თელავში. დგას ქალაქის ცენტრალურ ნაწილში, გიორგი ცაბაძის ქუჩაზე (№ 5). აგებულია XIX საუკუნის შუა ხანებში.
წარმოადგენს ქალაქური ტიპის საცხოვრებელს. ეს არის ორსართულიანი, გეგმით სწორკუთხა(14,7 x10,8 მ) ნაგებობა. ფრონტონით დასრულებული, ორი ფასადით და კრამიტით დაბრული, ორკალთა სახურავით. XX საუკუნეში ზურგის მხრიდან სახლისთვის მიუშენებიათ ვიწრო, მოგრძო ნაგებობა, რომელშიც კიბის უჯრედი და საპირფარეშოა მოთავსებული, საპირფარეშოს ქვეშ კი - იმავე ფართობის საკუჭნაო. სახლის მთავარი გრძივი ფასადი ჩრდილოეთითაა მიმართული. ამ ფასადზე, შესასვლელის მარცხენა მხარეს, მიკრულია მარმარილოს, ოთკუთხა დაფა წარწერით
ლიტერატურა
კატეგორია:თელავის მუნიციპალიტეტის არქიტექტურული ძეგლები
ვაიხირი (მრავალმნიშვნელოვანი)
ვაიხირი შეიძლება აღნიშნავდეს:
მალტის გრან-პრი
მალტის გრან-პრი (Malta Grand Prix) — სნუკერის პროფესიონალური ტურნირი, რომელიც იმართებოდა 1994-2001 წლებში. 2000-2001 წლების სეზონიდან ტურნირი რეიტინგული იყო და ანაცვლებდა European Open-ს.
რესურსები ინტერნეტში
კატეგორია:Malta Grand Prix
ამანდა ნუნეში
ამანდა ლორენცო ნუნეში (Amanda Lourenço Nunes; დ. 30 მაისი, 1988) — ბრაზილიელი შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC), სადაც იგი ჩემპიონი ორ წონით კატეგორიაშია. ამ მაჩვენებლით იგი პირველი და ერთადერთი ქალია ჩემპიონატში. აგრეთვე ერთადერთი ქალია, რომელიც ერთდროულად ორი ტიტულის მფლობელია. ბევრი ანალიტიკოსი, ექსპერტი და გულშემატკივარი ამანდა ნუნეშს მიიჩნევს შერეულ საბრძოლო ხელოვნების ყველა დროის საუკეთესო ქალ მებრძოლად.
ადრეული წლები
ამანდა გაიზარდა პატარა ქალაქ სალვადორის გარეობანში, ბაჰია, ბრაზილია. ოთხი წლის ასაკში დაიწყო ვარჯიში კარატეში, 16 წლის ასაკიდან კი დაკავდა კრივით. თავიდან მონაწილეობდა ბრაზილიურ ჯიუ ჯიცუს ჩემპიონატში, შემდეგ კი მისი დის მიწვევით დაკავდა საბრძოლო ხელოვნება დოხოთი.
შერეული საბრძოლო ხელოვნების კარიერა
ნუნეში ცხოვრობდა ნიუ ჯერსიში და ვარჯიშობდა ადგილობრივ კლუბში. შემდეგ გადავიდა მაიამიში. ამჟამად ვარჯიშობს ამერიკის გუნდ კოკონათ გრიკში, ფლორიდა. ის მონაწილეობს ნახევრად მსუბუქ და მსუბუქ წონით კატეგორიებში.
შერეული საბრძოლო ხელოვნების ბრძოლებში ნუნეშის დებიუტი 2008 წლის 8 მარტს შედგა. პირველი ორთაბრძოლა გამართა თანამემამულე ანა მარიასთან და დაამარცხა პირველივე რაუნდში.
სთრაიქფორსი
ნუნეშმა მოიგო ზედიზედ ხუთი ბრძოლა და 2011 წლის 7 იანვარს დებიუტი ჰქონდა სთრაიქფორსის ორთაბრძოლებში, რომლის ეგიდით ორთაბრძოლები 1985-2013 წლებში იმართებოდა. მას კანადელი ჯულია ბადის ნოკაუტით დასამარცხებლად 14 წამი დასჭირდა.
ხინდირისთანი
ხინდირისთანი  (Xındırıstan) — სოფელი აზერბაიჯანში,   აღდამის რაიონში. მოსახლეობის რაოდენობა  —  	 	6 502  კაცი.
ამანდა ნუნეში
სთრაიქფორსი
2011 წლის 18 იანვარისთვის დაგეგმილი იყო მისის ორთაბრძოლა ჯული კედზისთან, თუმცა ნუნეშის ფეხის ტრავმის გამო ბრძოლა არ შედგა.
ხინდირისთანი
რესურსები ინტერნეტში
კატეგორია:აღდამის რაიონის სოფლები
ამანდა ნუნეში
სთრაიქფორსი
2011 წლის 10 სექტემბერს, ნუნეში შეხვდა ალექს დევისს. მან ბრძოლა მეორე რაუნდში ტექნიკური ნოკაუტით წააგო. შეხვედრა ნუნეშმა ძლიერი დარტყმებით დაიწყო, მაგრამ მალევე დაღლა დაეტყო. მეორე რაუნდის დაწყებისთანავე იგი უკვე დაღლილი იყო. შედეგად დევისს არ გასჭირვებია ამ ბრძოლის მოგება.
აბსოლუტური საბრძოლო ჩემპიონატი
2003 წლის 3 აგვისტოს, ბრაზილიაში, ნუნეშს დებიუტი ჰქონდა აბსოლუტურ საბრძოლო ჩემპიონატში შეილა გაფთან. მან ბრძოლა ტექნიკური ნოკაუტით მოიგო.
ნუნეშმა ამ ეგიდის ჩემპიონატში მეორედ იასპარეზა ჯერმეინ დე რანდამისთან 2013 წლის 6 ნოემბერს. მან ბრძოლა პირველ რაუნდში ტექნიკური ნოკაუტით მოიგო.
მესამე ბრძოლისთვის ნუნეში ჩაენაცვლა ტრამვირებულ შაინა ბაზცლერს და რინგზე უნდა გამოსულიყო სარა კაუფმანის წინააღმდეგ. თუმცა თითის ტრავმის გამო ამანდა იძულებული გახდა მოხსნილიყო შეჯიბრიდან.
2014 წლის 27 სექტემბერს, ნუნეში შეხვდა კეტ ზინგანოს. ნუნეში მესამე რაუნდში ტექნიკური ნოკაუტით დამარცხდა.
2005-2016 წლების შემდეგ სამ ბრძოლაში ნუნეშმა დაამარცა შეინა ბასცლერი, სარა მაკმანი და ვალენტინა შევჩენკო.
მსუბუქი წონითი კატეგორიის ჩემპიონი
ზედიზედ სამი მოგების შემდეგ, ნუნეშმა ტიტულისთვის ბრძოლის უფლება მოიპოვა. 2016 წლის 9 ივლისს იგი შეხვდა მეიშა ტეიტს. ნუნეშმა ბრძოლა პირველივე რაუნდში მოიგო, მას შემდეგ რაც გამოიყენა მახრჩობელა ილეთი და მოწინააღმდეგე იძულებული იყო დანებებულიყო. ამ გამარჯვებით იგი აბსოლუტური საბრძოლო ჩემპიონატის პირველი ღიად ლესბოსელი ჩემპიონი გახდა.
2016 წლის 30 დეკემბერს, ნუნეშმა პირველად დაიცვა თავისი ტიტული შერეული საბრძოლო ხელოვნების სუპერვარსკვლავ რონდა როუზის წინააღმდეგ. ნუნეშმა ბრძოლა პირველი რაუნდში ტექნიკური ნოკაუტით 48 წამში მოიგო.
თავისი ტიტულის მეორედ დაცვისთვის, 2017 წლის 8 ივლისს, ნუნეში უნდა შეხვედროდა ვალენტინა შევჩენკოს. წყვილის პირველი შეხვედრა ნუნეშმა მსაჯების ერთსულოვანი გადაწყვეტილებით მოიგო. თუმცა, ნუნეში შეჯიბრების დილას საავადმყოფოში მოხვდა ქრონიკული სინუსიტის გამო, ამიტომაც შეხვედრა გადაიდო. იოანა იედრზეჩიკს უნდოდა ნუნეშის შეცვლა,მაგრამ ნევადის შტატის სპორტულმა კომისიამ უარი განაცხადა მის ჩანაცვლებაზე. ნუნეში 9 სექტემბერს შეხვდა შევჩენკოს ედმინტონში, კანადა, და  ბრძოლა მსაჯების გადაწყვეტილებით მოიგო.
2018 წლის 12 მაისს, ნუნეში შეხვდა რაქელ პენინგტონს. ნუნეშმა ბრძოლა მეხუთე რაუნდში მოგებით დაასრულა. ეს იყო პირველი ბრძოლა რომლის ჰედლაინერები ორი ღიად ლეზბოსელი მეგრძოლი იყო.
ნახევრად მსუბუქი წონითი კატეგორიის ჩემპიონი
2018 წლის 29 დეკემბერს, ნახევრად მსუბუქი წონითი კატეგორიის ჩემპიონობისთვის ნუნეშმა ბრძოლა კრის საიბორგთან გამართა. ნუნეშმა კაიბორგი პირველი რაუნდის 51-ე წამზე ნოკაუტით დაამარცხა. ამ გამარჯვებით იგი ,შერეული საბრძოლო ხელოვნების ისტორიაში პირველი ქალი ჩემპიონი გახდა, რომელსაც ერთდროულად ორ წონით კატეგორიაში აქვს ჩემპიონის ტიტული. ამ გამარჯვებამ მას აგრეთვე მოუტანა "საღამოს საუკეთესო ბრძოლის" ჯილდო.
პირადი ცხოვრება
ნუნეში ამჟამად დანიშნულია შერეული საბრძოლო ხელოვნების მებრძოლ ნინა ანსაროფზე.
შერეულ ორთაბრძოლებში ნაჩვენები შედეგი
ამ მომენტისთვის ამანდა ნუნეშმა შერეულ ორთაბრძოლებში ჩაატარა ოცდაერთი მატჩი, მოიგო ჩვიდმეტი, აქედან თორმეტი ნოკაუტით, სამი დანებებით და ორი მსაჯების  გადაწყვეტილებით. დამარცხდა ოთხ მატჩში, ორში ნოკაუტით, ერთში დანებებით, ხოლო ერთში მსაჯების გადაწყვეტილებით.
სქოლიო
კატეგორია:დაბადებული 30 მაისი კატეგორია:დაბადებული 1988 კატეგორია:ბრაზილიელი ძიუდოისტი ქალები კატეგორია:ბრაზილიელი შერეული საბრძოლო ხელოვნების მებრძოლი ქალები
დავითაძე
საკუთარი სახელი დავითაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ხულდარა
ხულდარა — სოფელი საქართველოში, მარნეულის მუნიციპალიტეტში, სადახლოს თემში.
დემოგრაფია
2014 წლის აღწერის მონაცემებით სოფელში ცხოვრობს 915 ადამიანი.
სქოლიო
კატეგორია:მარნეულის მუნიციპალიტეტის სოფლები
ტაურ მატან რუაკი
ჟოზე მარია ვასკონსელოსი (José Maria Vasconcelos), უფრო მეტად ცნობილია სამხედრო ფსევდონიმით ტაურ მატან რუაკი (Taur Matan Ruak; დ. 10 ოქტომბერი 1956, ოსო-უნა, პორტუგალიის ტიმორი) — აღმოსავლეთ ტიმორელი პოლიტიკური, სახელმწიფო და სამხედრო მოღვაწე. ქვეყნის მოქმედი პრემიერ-მინისტრი 2018 წლის 22 ივნისიდან. აღმოსავლეთ ტიმორის პრეზიდენტი 2012 წლის 20 მაისიდან 2017 წლის 20 მაისამდე. პოლიტიკაში მოსვლამდე, 2002-2011 წლებში, იგი იყო აღმოსავლეთ ტიმორის თავდაცვის ძალების ხელმძღვანელი, რომელიც 2002 წლამდე იბრძოდა აღმოსავლეთ ტიმორის დამოუკიდებლობისათვის. მისი სამხედრო მეტსახელი ტაურ მატან რუაკი ტეტუმის ენაზე ითარგმნება, როგორც „ორი მკვეთრი თვალი“.
2011 წელს დატოვა სამხედრო სამსახური და 2012 წლის საპრეზიდენტო არჩევნებში დამოუკიდებელ კანდიდატად მიიღო მონაწილეობა, გაიმარჯვა მეორე ტურში და დაიკავა ქვეყნის მეთაურის თანამდებობა.
ბიოგრაფია
დაიბადა ოსო-უნაში 1956 წლის 10 ოქტომბერს ოსო-უნაში, პორტუგალიის ტიმორი (დღეს აღმოსავლეთი ტიმორი). მას შემდეგ, რაც 1975 წლის 7 დეკემბერს ინდონეზიამ აღმოსავლეთ ტიმორის ოკუპაცია განახორციელა, ტაურ მატან რუაკი შეუერთდა აღმოსავლეთ ტიმორის განთავისუფლების რევოლუციურ ფრონტს დამოუკიდებლობისათვის ბრძოლაში და მთებში გაიყვანა ახლად ჩამოყლიბებული პარტიის სამხედრო ფრთა (FALINTIL). როგორც მეომარი, მონაწილეობდა ინდონეზიის შეიარაღებული ძალების წინააღმდეგ დილში, აილეუში, მაუბისეში, ოსუში, ვენილალეში, უატულარიში და ბოლოს ლაგაში, ქვეყნის ჩრდილო-აღმოსავლეთით, სადაც იგი საბოლოოდ დარჩა. 1978 წელს მისმა შენაერთებმა, რომლებიც ბაზირებული იყო მთა ლეგამუსთან (მთა აპარა), განაახლეს პარტიზანული ბრძოლა. მას დაევალა აღმოსავლეთში პარტიზანული მოქმედებების ჩატარება 1978 წლის დეკემბერში სარდალი ნიკოლაუ ლობატოს გარდაცვალების შემდეგ. 1979 წლის 31 მარტს ინდონეზიის არმიამ მოახერხა მისი ტყვედ ჩაგდება, მაგრამ 23-დღიანი ტყვეობის შემდეგ მოახერხა გაქცევა და მთებში შეუერთდა პარტიის სამხედრო ფრთას.
1980-იან წლებში იგი იყო სამხედრო ოპერაციების ერთ-ერთი ორგანიზატორი. 1981 წელს იგი დანიშნეს FALINTIL-ის შტაბის მეთაურის ასისტენტად. ამის შედეგად იგი პასუხისმგებელი გახდა ქვეყნის აღმოსავლეთ და შემდეგ ცენტრალურ სექტორზე. 1983 წლის მარტში იგი მონაწილეობას იღებდა აღმოსავლეთ სექტორის სამხედრო ოპერაციების დაგეგმვაში. 1984 წლიდან 1986 წლამდე მსახურობდა სამხედრო ოპერაციების დასაგეგმად დასავლეთის სექტორში. თითქმის 10 წლიანი ოპერაციული გამოცდილების შემდეგ, იგი დაინიშნა შტაბის უფროსის მოადგილედ. 1986 წლის შემდეგ იგი იყო პასუხისმგებელი აღმოსავლეთ ტიმორის მთელ სამხედრო ოპერაციებზე.
1992 წელს შეიარაღებული ძალების მთავარსარდალი შანანა გუჟმაუ დელიში შეიპყრეს. ტაურ მატან რუაკი დაინიშნა შტაბის უფროსად. 1998 წლის 11 მარტს გენერალ კონის სანტანას გარდაცვალების შემდეგ გახდა აღმოსავლეთ ტიმორის ეროვნული განთავისუფლების შეიარაღებული ძალების ხელმძღვანელი. 2002 წლის 20 მაისს აღმოსავლეთ ტიმორის დამოუკიდებლობის გამოცხადების შემდეგ ტაურ მატან რუაკი გახდა შეიარაღებული ძალების მთავარსარდალი და 2009 წელს მიენიჭა გენერალ-მაიორის სამხედრო წოდება.
ტაურ მატან რუაკმა გარკვეული როლი ითამაშა 2006 წლის აღმოსავლეთ ტიმორის კრიზისში. აღსანიშნავია, რომ შინაგან საქმეთა მინისტრი როჯერიო ლობატო და თავდაცვის მინისტრი როკე როდრიგუზი და თავდაცვის ძალების ხელმძღვანელი ტაური მატან რუაკი მოქმედებდნენ უკანონოდ კრიზისის დროს მშვიდობიანი მოქალაქეების იარაღის გადაცემის საქმეში. შეიარაღებულ ძალებს მეთაურობდა 2011 წლის 1 სექტემბრამდე, ხოლო 6 ოქტომბერს თანამდებობიდან ოფიციალურად დაითხოვა პრეზიდენტმა ჟოზე რამუშ-ორტამ.
ტაურ მატან რუაკმა მონაწილეობა მიიღო 2012 წლის 17 მარტის საპრეზიდენტო არჩევნებში, როგორც დამოუკიდებელმა კანდიდატმა. პირველ ტურში მიიღო ამომრჩეველთა ხმების 25,71 % და დაიკავა მეორე ადგილი, ხოლო მეორე ტურში მოიგო არჩევნები ხმების 61,23 %-ით. პრეზიდენტის მოვალეობის შესრულებას შეუდგა 2012 წლის 20 მაისს, ქვეყნის დამოუკიდებლობის 10 წლისთავზე და თანამდებობაზე შეცვალა ჟოზე რამუშ-ორტა. 2017 წლის 20 მაისს თანამდებობა გადააბარა ფრანსიშკუ გუტერიშს. ამავე წელს ჩამოაყალიბა სახალხო განთავისუფლების პარტია, რომელმაც საპარლამენტო არჩევნებში დაიკავა მესამე ადგილი. 2018 წლის 22 ივნისიდან აღმოსავლეთ ტიმორის პრემიერ-მინისტრია. აღნიშნულ თანამდებობაზე შეცვალა მარი ალკატირი.
ოჯახი
ტაურ მატან რუაკი 2001 წლის მაისიდან დაქორწინებულია ისაბელ და კოშტა ფერეირაზე, რომელთანაც ჰყავს ორი გოგონა ლოლა და ტამარისა და ერთი ბიჭი კესადიპი.
სქოლიო
კატეგორია:დაბადებული 10 ოქტომბერი კატეგორია:დაბადებული 1956 კატეგორია:აღმოსავლეთ ტიმორის პრეზიდენტები კატეგორია:აღმოსავლეთ ტიმორის პრემიერ-მინისტრები
ესენინის პიკი
რესურსები ინტერნეტში
კატეგორია:ყაბარდო-ბალყარეთის მთები
საქართველოს ვაჟ წყალბურთელთა ეროვნული ნაკრები
საქართველოს ვაჟ წყალბურთელთა ეროვნული ნაკრები — ნაკრები, რომელიც წარმოადგენს საქართველოს ვაჟ წყალბურთელთა შეჯიბრებებში. 2014 წელს საქართველოს ვაჟ წყალბურთელთა ეროვნული ნაკრები პირველად მოხვდა წყალბურთის ევროპის ჩემპიონატზე და ამავე წელს საუკეთესო შედეგი, მე-12 ადგილი დააფიქსირა.
რესურსები ინტერნეტში
კატეგორია:საქართველოს ეროვნული სპორტული ნაკრებები
ბუგარა
ბუგარა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ლოს-სერანოსის კომარკის შემადგენლობაში. ფართობი — 40,3 კმ². მოსახლეობა — 739 კაცი (2020 წ.).
სქოლიო
კატეგორია:ვალენსიის მუნიციპალიტეტები
გრინეუც-მოლდოვა
გრინეუც-მოლდოვა (Grinăuţi-Moldova) — სოფელი მოლდოვაში, ოკნიცის რაიონში. მდებარეობს ზღვის დონიდან 226 მეტრზე. 2004 წლის მონაცემებით, მოსახლეობა 888 ადამიანს შეადგენდა.
კავთისხევის მეორე ნასახლარი
კავთისხევის მეორე ნასახლარი — არქეოლოგიური ძეგლი კასპის მუნიციპალიტეტის სოფელ კავთისხევის ჩრდილოეთით, მდინარე შავწყალას მარჯვრნა ნაპირზე, ადგილობრივ ჭიმაანთ ვენახებიდან მდინარე კავთურამდე. თარიღდება ძვ.წ. III საუკუნითა და ახ.წ. V-VIII საუკუნეებით. გამოვლინდა მოხატული პირყელიანი და ბრტყელი პიტბაკოიანი რელიეფურსარტყლიანი ქვევრი.
გრინეუც-მოლდოვა
რესურსები ინტერნეტში
კატეგორია:ოკნიცის რაიონის სოფლები
კავთისხევის მეორე ნასახლარი
ლიტერატურა
კატეგორია:კასპის მუნიციპალიტეტის არქეოლოგიური ძეგლები
ადაი-ხოხი
ადაი-ხოხი (Адайыхох) — მწვერვალი კავკასიონის ქედზე, წეის მყინვარის სამხრეთით. მდებარეობს რუსეთში, ჩრდილოეთ ოსეთში, კავკასიონის დასავლეთი ნაწილის მთავარი ქედის გაყოლებაზე, მდინარე არდონის აუზის ზემოთში. სიმაღლე 4408 მ. არის ფირნის ველები.
ლიტერატურა
კატეგორია:ჩრდილოეთ ოსეთის მთები
ვედრების პირველი ნასოფლარი
ვედრების პირველი ნასოფლარი — არქეოლოგიური ძეგლი ქარელის მუნიციპალიტეტის სოფელ ვედრების ჩრდილოეთით 1 კმ-ზე, შემაღლებულ ბორცვზე (სამების მთა). თარიღდება ფეოდალური ხანით. შემორჩენილია ნატეხი ქვით ნაგები დარბაზული ეკლესიის დასავლეთი კედლის ნაწილი. შეინიშნება გალავნისა და სხვა ნაგებობათა ნაშთები. მრავლადაა დიდი ზომის ქვები, თიხის ჭურჭლისა და კრამიტის ნატეხები.
ლიტერატურა
კატეგორია:ქარელის მუნიციპალიტეტის არქეოლოგიური ძეგლები
კაბესეირასი
2010 წლის მონაცემებით, მოსახლეობა 7 354 ადამიანს შეადგენდა, მოსახლეობის სიმჭიდროვე 6.52 კმ²-ზე. ფართობი 1 127 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები